section_heading: Vatrena moć
paragraph_text: Kalibar spregnute strojnice MG 42/59 je 7,62 mm, a na krovu se nalazi još jedna strojnica istog kalibra. Na svakoj strani kupole postavljena su po četiri bacača Galix kalibra 80 mm iz kojih se lansiraju osvjetljavajuće granate ECL, dimne granate FUM, granate LACRY punjene CS plinom, AP-DR protupješačke granate, AP-TCP "flash-bang" (šok) granate i LEUR IR projektili za ometanje raketa s IC vođenjem.